Hoeveel kos dit om jou selfoonkontrak te kanselleer? - Jou Geld | Solidariteit WêreldJou Geld | Solidariteit Wêreld
Tuis › 2016-begroting › Hoeveel kos dit om jou selfoonkontrak te kanselleer?
Is jy ontevrede met jou huidige diensverskaffer en dink daaraan om te kanselleer voor jou kontrak verval? In so 'n geval sal jy gewoonlik 'n vroeë kontrakkansellasiefooi (of beëindigingsfooi) moet betaal om uit jou kontrak te kom. Maar hoeveel sal dit jou kos?
Die kansellasiefooi wat jy sal betaal, is gegrond op 'n aantal faktore, insluitend:
Hoeveel van jou kontrak oorbly;
Hoeveel jy maandeliks betaal;
Hoeveel die selfoon kos wat jy saam met jou kontrak ontvang het; en
in sommige gevalle, 'n administrasie-fooi wat deur jou diensverskaffer gehef word.
Dikwels is die mees substansiële deel van hierdie berekening die terugbetaling van jou toestel. Byvoorbeeld, ons vind dat as Susan en Danie albei hulle kontrakte wil kanselleer met 12 maande wat nog oorbly, Susan 'n gemiddeld van R2,757 meer as Danie sal betaal aangesien sy 'n duurder foon ontvang het (sy was ook op 'n duurder kontrak).
Gegrond op ons analise, het ons gevind dat Vodacom gewoonlik die duurste was as dit by kansellasiefooie kom (in drie uit vier gevalle), gevolg deur MTN, terwyl Cell C en Telkom gewoonlik die goedkoopste was.
Dit mag ooglopend lyk, maar jy sal baie minder betaal om jou kontrak te kanselleer namate jy nader aan jou kontrak se vervaldatum kom, soos gesien kan word aan hoeveel minder Tshepo sal hoef te betaal as die ander mense wat geanaliseer is.
Ons het ook gevind dat, ongeag jou omstandighede, dit nie goedkoop is om jou selfoonkontrak te beëindig nie. Tshepo, ons verbruiker met die minste maande wat op haar kontrak oorbly, moet steeds 'n minimum van R3,300 of 'n maksimum van R4,852 betaal om haar kontrak te beëindig. Dineo, wat 18 maande op haar kontrak oor het, sal enigiets tussen R9,931 en R15,377 moet betaal!